Duomenys apie Plungės sav. vietinės rinkliavos už komunalinių atliekų tvarkymą per **2017 m**. priskaitymus ir apmokėjimus:

|  |  |  |  |  |  |  |
| --- | --- | --- | --- | --- | --- | --- |
| **Savivaldybė** | **Mokėtojų skolos likutis 2017-01-01, Eur** | **Priskaičiuota rinkliavos 2016 m., Eur** | **Priskaičiuota rinkliavos 2017 m., Eur** | **Apmokėta rinkliavos 2017 m., Eur** | **Mokėtojų skolos likutis 2017-12-31, Eur** | **Skolos pokytis, Eur** |
| Plungės r. sav. | 320815 | 864726 | **1211592** | 1077307 | 455100 | 134285 |

Lentelėje pateikiami duomenys apie rinkliavos mokėtojų skolos likutį 2017 metų pradžiai (nesumokėtos ankstesnių metų skolos su neišieškotomis skolomis), priskaičiuota vietinė rinkliava per 2017 m. kartu su papildomai išrašytais ir kreditiniais rinkliavos mokėjimo pranešimais už praėjusius laikotarpius), apmokėta vietinė rinkliava per 2017 m. (kartu su ankstesnių metų skolomis ir išieškotomis skolomis), skolos likutis 2017 m. pab. (įvertinus skolą metų pradžiai, priskaitymus ir apmokėjimus) ir skolos pokytis nuo 2017 m. pradžios iki metų pabaigos. Skolos likutis 2017 m. pab. lyginant su metų pradžioje esančiomis skolomis, sumažėjo 58%.

Duomenys apie Plungės sav. vietinės rinkliavos už komunalinių atliekų tvarkymą per **2018 m. 01-09 mėn.** priskaitymus ir apmokėjimus:

|  |  |  |  |  |
| --- | --- | --- | --- | --- |
| **Savivaldybė** | **Mokėtojų skolos likutis 2018-01-01, Eur** | **Priskaičiuota rinkliavos 2018 m. 01-09 mėn. Eur** | **Apmokėta rinkliavos 2018 m. 01-09 mėn., Eur** | **Mokėtojų skolos likutis 2018-09-30, Eur** |
| Plungės r. sav. | 455100 | **941678** | 656549 | 740229 |
|  |  | 75 % metinės planuojamos rinkliavos  | 52 % metinės planuojamos rinkliavos |  |

Lentelėje pateikiami duomenys apie rinkliavos mokėtojų skolos likutį 2018 metų pradžiai (nesumokėtos ankstesnių metų skolos su neišieškotomis skolomis), priskaičiuota vietinė rinkliava per 2018 m. 01-09 mėn. kartu su papildomai išrašytais ir kreditiniais rinkliavos mokėjimo pranešimais už praėjusius laikotarpius), apmokėta vietinė rinkliava per 2018 m. 01-09 mėn. (kartu su ankstesnių metų skolomis ir išieškotomis skolomis), skolos likutis 2018-09-30 d. (įvertinus skolą metų pradžiai, priskaitymus ir apmokėjimus) ir skolos pokytis nuo 2018 m. pradžios iki 2018-09-30 d.. Skolos likutis 2018-09-30 d. lyginant su metų pradžioje esančiomis skolomis, padidėjo 63%. Iš dalies skola padidėjo dėl to, kad 2018 m. 01-09 mėn. laikotarpiu kreipėsi 262 fiziniai ir juridiniai asmenys dėl atleidimo nuo rinkliavos mokesčio už negyvenamas patalpas, todėl kol nesibaigia deklaruotas laikotarpis ir nepristatoma ESO pažyma, mokėjimo pranešimai nėra apmokami. Dalis mokėjimo pranešimų grįžta siuntėjui, nes pagal Lietuvos pašto politiką gyventojui neturinčiam pašto dėžutės korespondencija nėra pristatoma. Didžiausias mokėjimų srautas būna paskutiniais metų mėnesiais, nes tada vietinės rinkliavos mokestį sumoka juridiniai asmenys.

Dalis mokėjimų pranešimų dar neišsiųsta juridiniams asmenims už 2018 m. nes:

1. Įvedus dvinarę rinkliavą UAB TRATC perėjo prie naujos rinkliavos mokesčio administravimo sistemos, todėl visą nuo 2008 m. sukauptą rinkliavos mokėtojų duomenų bazę reikėjo perkelti į naują rinkliavos sistemą su skolų likučiais už praeitus metus. Kadangi komunalinių atliekų vežėjas konteinerius priskyrė pagal turto objekto adresą, atsirado daug neatitikimų rinkliavos mokesčio administravimo programoje, kuriuos reikėjo koreguoti rankiniu būdu.
2. Mokėjimo pranešimai už 2018 m. yra formuojami su 2017 m. konteinerių pakėlimų faktu.
3. 2018 metais dar buvo inventorizuojami komunalinių atliekų konteineriai, jiems priskiriant inventorinius numerius, todėl rinkliavos mokesčio administravimo programoje negalima daryti priskaitymų už kiekvieną mėnesį ir automatiniu būdu užkelti konteinerių pakėlimų skaičiaus už 2017 m., viskas yra koreguojama rankiniu būdu.
4. Dėl neteisingai priskirtų konteinerių, dėl konteinerių pakėlimų skaičiaus neatitikimų, keliariopai padaugėjo į specialistus besikreipiančių rinkliavos mokėtojų, kurie atvyksta tiesiogiai pas specialistą arba kreipiasi telefonu, per diena vidutiniškai iki 40 rinkliavos mokėtojų.
5. 2017 m. kreipėsi 535 vietinės rinkliavos mokėtojai dėl atleidimo nuo kintamosios rinkliavos dalies už negyvenamas patalpas. 2018m. 01-09 mėn. kreipėsi 262 rinkliavos mokėtojai. Visi deklaracijas pristatę gyventojai pasibaigus deklaruotam laikotarpiui privalo pristatyti ESO pažymas apie sunaudota elektros energijo kiekį ir tada mokėjimo pranešimas yra perskaičiuojamas. Visą tai reikalauja labai daug žmogiškųjų išteklių ir todėl negalime laiku atlikti visų numatytų darbų.

Preliminarūs Plungės sav. vietinės rinkliavos už komunalinių atliekų tvarkymą 2018 m. pab. priskaitymai iki metų pab. - **1260831 Eur,** tame sk.:

Daugiabučiai – 346830 Eur;

Fiziniai – 594848 Eur;

Įmonės – 319153 Eur.

2016 m. priskaičiuota rinkliava daugabučių namų savininkams – 299862 Eur. Vertinant ar efektyvu buvo skaičiuoti vietinę rinkliavą 2017 m. įvedus dvinarę rinkliavą nuo 03 mėn. daugiabučiuose pagal gyventojų skaičių, o ne nuo turto vnt. kaip 2016 m., galima teigti, kad 2017 m. vietinės rinkliavos daugiabučiuose priskaičiuota 15,6% daugiau nei 2016 m. (2017 m. daugiabučiuose pagal gyventojų skaičių pradėta skaičiuoti nuo 03 mėn., todėl vertinimas nėra labai tikslus, nes lyginami nevienodi laikotarpiai)

Perduotų 2017 m. ir 2018 m. 01-09 mėn. teisminiam nagrinėjimui ir antstoliui vietinės rinkliavos mokėtojų duomenys:

|  |  |  |  |  |  |
| --- | --- | --- | --- | --- | --- |
| **Plungės r. savivaldybė** | **Prašymai dėl skolos priteisimo perduoti teisminiam nagrinėjimui, vnt** | **Ikiteisminiai įspėjimai, vnt** | **Perduotų antstoliui bylos, vnt** | **Taikos sutartys, vnt** | **Gauti prašymai skolą mokėti dalimis, vnt** |
| **2017 m.** | 14 |  | 45 |  |  |
| **2018 m. 01-09 mėn.** | 71 | 87 | 7 | 5 | 25 |

Iš lentelės duomenų matyti, kad skolų perduotų teisminiam nagrinėjimui per 2018 m. 01-09 mėn. duomenis palyginus su 2017 m. duomenimis, 2018 m. 01-09 mėn. perduota skolų 407% daugiau nei 2017 m.

Patirtos bylinėjimo ir antstolių sąnaudos bei susigrąžintos bylinėjimosi ir antstolių sąnaudos per 2017 m. ir 2018 m. 01-09 mėn.

|  |  |  |  |
| --- | --- | --- | --- |
| **Plungės r. savivaldybė** | **Patirtos bylinėjimo sąnaudos, Eur** | **Patirtos antstolių sąnaudos, Eur** | **Atgautos bylinėjimosi ir antstolių sąnaudos, Eur** |
| **2017 m.**  | 508 | 290 | 269 |
| **2018 m. 01-09 mėn.** | 1845 | 119 | 1116 |
|  | 2018 m. 01-09 mėn. 263% daugiau nei per visus 2017 m. | 2018 m. 01-09 mėn. 59% mažiau per visus 2017 m. | 2018 m. 01-09 mėn. 315% daugiau nei per visus 2017 m. |

Gautos priteistos skolos už vietinę rinkliavą per 2017 m. ir 2018 m. 01-09 mėn.

|  |  |
| --- | --- |
| **Plungės r. savivaldybė** | **Gautos priteistos skolos už vietinę rinkliavą, Eur** |
| **2017 m.**  | 2433 |
| **2018 m. 01-09 mėn.** | 3609 |
|  | 2018 m. 01-09 mėn. 48% daugiau nei per visus 2017 m. |

Vietinės rinkliavos dydžio palyginimo lentelė su gautomis pajamomis iš savivaldybės.

|  |  |  |  |
| --- | --- | --- | --- |
| **Plungės r. savivaldybė** | **Apmokėta rinkliavos, Eur** | **Apskaičiuotos pajamos iš savivaldybės Eur** | **Pastabos** |
| **2017 m. 01-09 mėn.** | 1077307 | 918211 | 2017 m. 17% daugiau pakako rinkliavos, nei priskaičiuota pajamų iš savivaldybės. Įtakos turėjo tai, kad 2017 m. rinkliavos pranešimai paskaičiuoti 100 proc. (neatliekant perskaičiavimų pagal faktą). Taip pat įtakojo, tai, kad rinkliava mokėta ne tik už 2017 m., bet ir ankstesnių laikotarpių skolas, bei atgauta skolų teisiniu keliu. |
| **2018 m. 01-09 mėn.** | 656549 | 701710 | 2018 m. 6% trūksta rinkliavos, nei priskaičiuota pajamų iš savivaldybės. Įtakos turėjo tai, kad 2018 m. dėl dvinarės rinkliavos perskaičiavimų pagal faktą gauta mažiau rinkliavos, todėl IV ketv. dar bus išrašoma vietinės rinkliavos pranešimų. |

Informaciją ruošė:

Rinkliavos skyriaus vedėjas Antanas Vaišnoras